**Opetus- ja kulttuuriministeriö**  13.2.2013 v 1.0

**Koulutus, tiede ja kulttuuri -kohdealueen kokonaisarkkitehtuurin hallintamalli**

# Kohdealue julkisen hallinnon kokonaisarkkitehtuurissa

Julkisen hallinnon kokonaisarkkitehtuurin kohdealueen[[1]](#footnote-1) tehtävä on kehittää, suunnitella, ohjata ja hallita sille määritellyn kokonaisuuden arkkitehtuurityötä. Kohdealueen kokonaisarkkitehtuurityö noudattaa julkisen hallinnon arkkitehtuurin linjauksia ja kuvauksia sekä hyödyntää julkisen hallinnon arkkitehtuurin muita elementtejä ja yhteisiä arkkitehtuurin suunnittelu- ja toteutusmenetelmiä.

Kohdealueen tehtävänä on kehittää, suunnitella ja ylläpitää julkisen hallinnon ydintoiminnan ja palveluiden kehittämiseen liittyviä yhteisiä arkkitehtuurilinjauksia ja –kuvauksia. Kohdealueen tehtävänä on myös koota ja jäsentää kohdealueeseen kuuluvien loogisten osakokonaisuuksien ja toimintojen arkkitehtuuri yhdenmukaiseksi kokonaisuudeksi. Kohdealueiden koostamien loogisten osakokonaisuuksien avulla pystytään muodostamaan näkymä ja ohjausrakenne koko julkisen hallinnon kattavaan toimintaan, toiminnan tarvitsemaan tai tuottamaan tietoon sekä toimintaa tukeviin tietojärjestelmiin ja niiden toteutusteknologioihin.

Opetus ja kulttuuriministeriön vastuulla oleva kohdealue on **Koulutus, tiede ja kulttuuri.** Kohdealueella on viisi osa-aluetta:


* Koulutus ja tutkimus
* Taide ja kulttuuri
* Kirjastot, arkistot, museot
* Liikunta
* Nuorisotyö

Kohdealue sisältää tiettyyn määriteltyyn toiminnalliseen kokonaisuuteen liittyvän toiminnan ja se ohjaa kaikkia kyseistä toimintaa toteuttavia julkisen hallinnon organisaatioita. Koulutus, tiede- ja kulttuuri -kohdealueella on julkisen hallinnon organisaatioiden lisäksi paljon sen ulkopuolisia toimijoita, kuten yliopistot sekä kulttuurin, liikunnan ja nuorisotyön perustasolla toimivat yhdistykset ja muut yhteisöt.

Laki julkisen hallinnon tietohallinnon ohjauksesta annetun lain (2011/634) 4§:n mukaan *Kunkin ministeriön tehtävänä on ohjata toimialansa tietohallinnon ja tietohallintohankkeiden kehittämistä ottaen huomioon tässä laissa säädetyt tarkoitukset ja velvoitteet*. Lain 8 §:n mukaan *Ministeriön on huolehdittava, että sen toimialalle laaditaan ja ylläpidetään sen toimialan tietojärjestelmien yhteentoimivuuden kuvaukset ja määritykset. Ministeriön asetuksella voidaan säätää toimialan tietojärjestelmien yhteentoimivuuden kuvausten ja määritysten sisällöstä. Jos edellä tarkoitetut yhteentoimivuuden kuvaukset ja määritykset koskevat julkista valtaa käyttävän yhteisön tai säätiön julkisen hallintotehtävän hoitamisessa käyttämää* *tietojärjestelmää, voidaan ministeriön asetuksella säätää tällaisen tietojärjestelmän yhteentoimivuuden edellyttämistä riippuvuuksista ja suhteista julkisen hallinnon viranomaisten tietojärjestelmiin.*

Tietohallinnon ohjausta koskeva laki käyttää termiä *toimiala.* Tässä hallintamallissa lähtökohtana on se, että opetus- ja kulttuuriministeriö vastaa kohdealueen kokonaisarkkitehtuurin laatimisesta ja sitä koskevien yhteentoimivuutta koskevien kuvausten ja määritysten vahvistamisesta. Näissä tehtävissä opetus- ja kulttuuriministeriö toimii yhteistyössä muiden kohdealueen toimintaan liittyvien ministeriöiden kanssa tilanteissa, jossa valmisteltava arkkitehtuuri tai yhteentoimivuutta koskeva määritys ulottuu sen oman toimialan ulkopuolelle.

Kohdealueen kokonaisarkkitehtuurin ohella jokaisen viraston on tietohallinnon ohjausta koskevan lain mukaan laadittava oma kokonaisarkkitehtuurinsa. Hallinnonalan kannalta kokonaisuus muodostuu organisaatiorajat ylittävistä kohdealuearkkitehtuureista ja virastojen omista arkkitehtuureista.



Kohdealueen kokonaisarkkitehtuurin hallinnassa noudatetaan niitä yleisiä periaatteita ja toimintamalleja, jotka on määritelty valtiovarainministeriön asiakirjassa ”Julkisen hallinnon kokonaisarkkitehtuurin hallintamalli, Määrittely 1.0, 4.4.2012”. Kohdealueen tehtäviä käsitellään asiakirjassa ”KA-kohdealueen tehtävät, Määrittely 1.0, 4.4.2012”.

# Koulutus, tiede ja kulttuuri –kohdealueen hallintamalli

Julkisen hallinnon kokonaisarkkitehtuurin hallinta organisoidaan sen päätöksentekotasoja vastaavaksi rakenteeksi, jossa hierarkkisesti ylempi organisaatiorakenne ohjaa alempaa rakennetta ja alempi rakenne tuottaa muutostarpeita ja ehdotuksia ylemmille rakenteille. Alla olevassa kuvassa on korostettu kohdealueen ja sen osa-alueiden asema kokonaisuudessa.



Koulutus-, tiede- ja kulttuuri kohdealueen hallintamalli on alla olevassa kuvassa. Sen jälkeen on selostettu eri toimijoiden roolit ja tehtävät kohdealueen kokonaisarkkitehtuurin kehittämisessä ja ylläpidossa. On huomattava, että koulutus-, tiede- ja kulttuuri –kohdealueella on myös paljon muita kuin julkisen hallinnon toimijoita, jotka osallistuvat osa-alueiden arkkitehtuurien kehittämiseen ja joiden kautta arkkitehtuuria toteutetaan.



## Opetus- ja kulttuuriministeriön johto

Opetus- ja kulttuuriministeriön johto on kohdealueen kokonaisarkkitehtuurityön vastuutaho. Se vastaa kokonaisarkkitehtuurin laatimista ja ylläpitoa sekä toimialaa koskevien yhteentoimivuuden määritysten valmistelua koskevista käynnistämispäätöksistä ja hankkeiden resursoinnista. Ministeriön johto vahvistaa kokonaisarkkitehtuurityön tulokset sekä yhteentoimivuutta koskevat määrittelyt ja huolehtii niiden täytäntöön panosta normaalien hallinnollisten käytäntöjen mukaisesti.

Opetus- ja kulttuuriministeriö on 3.9.2012 asettanut tietohallinnon ohjausta ja koordinointia varten opetus- ja kulttuuriministeriön toimialan tietohallinnon ohjausryhmän (OpIT). OpIT toimii kohdealueen kokonaisarkkitehtuurin ohjausryhmänä.

Ministeriö ohjaa hallinnonalan virastojen kokonaisarkkitehtuurityötä kohdealuetyön lisäksi tulosohjauksen kautta.

## Kohdealueen kokonaisarkkitehtuurin ohjausryhmä (OpIT)

Opetus- ja kulttuuriministeriön toimialan tietohallinnon ohjausryhmä (OpIT) toimii kohdealueen kokonaisarkkitehtuurin ohjausryhmänä. Ohjausryhmä on valmisteleva toimielin. Opetus- ja kulttuuriministeriön päätöksentekoa vaativat asiat tehdään normaalin hallinnollisen käytännön mukaisesti.

OpIT:n tehtäviä kokonaisarkkitehtuurityössä ovat:

* Kohdealueen kokonaisarkkitehtuurityötä koskevan viestinnän ohjaaminen ja kohdealueen osa-alueiden välisen vuorovaikutuksen aikaansaaminen
* Kohdealueen arkkitehtuuriperiaatteiden valmistelu
* Kohdealueen viitearkkitehtuurien valmistelu
* Kokonaisarkkitehtuurin kehittämissuunnitelman laatiminen ja ylläpito; kehittämiskohteiden priorisointi ja suunnitelman esittäminen ministeriön johdolle määrävälein
* Osa-alueiden kokonaisarkkitehtuurityön yhteensovittaminen ja kommentointi
* Yhteentoimivuutta koskevien kuvausten ja määritysten laatimisen seuraaminen ja koordinointi opetus- ja kulttuuriministeriön toimialalla

OpIT –ryhmä nimeää ministeriön ja keskeisiä kansallisia palveluja hoitavien organisaatioiden edustajista koostuvan kokonaisarkkitehtuurijaoston, joka toimii kohdealueen arkkitehtuuriryhmänä. Arkkitehtuurijaostoa johtaa kohdealueen arkkitehtuurivastaava ja siinä on kaikkien kohdealueen osa-alueiden edustus. Osa-alueista vastaavat tahot varaavat arkkitehtuuriryhmään nimetyille riittävästi työaikaa kohdealuetason tehtäviin.

## Kohdealueen arkkitehtuurivastaava

Ministeriö on nimennyt kohdealueen arkkitehtuurivastaavaksi ylijohtaja Håkan Mattlinin.

Kohdealueen arkkitehtuurivastaava vastaa:

* Ministeriön OpIT:n ryhmän esityksestä 27.11.2012 nimeämän kokonaisarkkitehtuurijaoston johtamisesta
* arkkitehtuurin hallintaprosessista
* arkkitehtuurimenetelmän soveltamisesta
* käytännön yhteistyöstä sidosarkkitehtuureista vastaavien toimijoiden kanssa
* asioiden valmistelusta OpIT-ryhmälle ja ministeriön johdolle
* osa-alueiden arkkitehtuurityön ohjaamisesta kohdealueen näkökulmasta
* kohdealueen arkkitehtuurilinjausten toimeenpanon ohjauksesta, tulosten seurannasta ja niistä raportoinnista ministeriön johdolle

Arkkitehtuurivastaavaa avustavat tehtävässä kohdealueen arkkitehtuuriryhmän sihteerit ylitarkastaja Ilmari Hyvönen ja kulttuuriasiainneuvos Minna Karvonen.

## Kohdealueen arkkitehtuuriryhmä

Kohdealueen arkkitehtuuriryhmän (OpIT:n jaosto) tehtäviä ovat:

* Vastaa kohdealueen yhteisen arkkitehtuurin kehittämisestä, ylläpidosta ja arkkitehtuurin toteuttamisen seurannasta
* Hoitaa kohdealueen arkkitehtuurilinjausten hallintaa
  + Soveltaa julkisen hallinnon kokonaisarkkitehtuurin arkkitehtuurilinjauksia kohdealueella
  + Laatii kohdealueen arkkitehtuurille tavoitetiloja (linjauksia)
  + Käsittelee kohdealueen arkkitehtuurin muutospyyntöjä ja muutosehdotuksia
* Tekee yhteistyötä muiden julkisen hallinnon arkkitehtuurin kohdealueiden arkkitehtuuriryhmien kanssa
* Seuraa kohdealueen osa-alueiden arkkitehtuurityötä ja ylläpitää kokonaiskuvaa
* Hoitaa kohdealueen yhteisten arkkitehtuurin kehittämis- ja toimeenpanohankkeiden hallintaa arkkitehtuurinäkökulmasta
* Seuraa kohdealueen kokonaisarkkitehtuurin kehittämissuunnitelman sekä laadittujen arkkitehtuurisuositusten toteuttamista
* Määrittelee kohdealueen ja osa-alueiden arkkitehtuurityön työvälineet ja kuvaustason sekä hoitaa tulosten julkaisun organisointia (esim. kohdealueen yhteinen Eduuni-työtila).

Kohdealueen arkkitehtuurityön päätuotokset ovat:

* Kohdealueen kokonaisarkkitehtuurin hallintamalli
* Kohdealueen osa-aluejako (osa kohdealueen hallintamallia)
* Kohdealueen arkkitehtuurilinjaukset ja -kuvaukset
* Kohdealueen kokonaisarkkitehtuurin kehittämissuunnitelma

OpIT:n kokonaisarkkitehtuurijaoston kokoonpano on:

Puheenjohtaja: ylijohtaja Håkan Mattlin

Jäsenet: kehittämispäällikkö Erja Nokkanen, Opetushallitus

kehittämispäällikkö Markus Merenmies, Kansallisarkisto

pääsuunnittelija Esa-Pekka Keskitalo, Kansalliskirjasto

osastonjohtaja Vesa Hongisto, Museovirasto

projektipäällikkö Ritva Sammalkivi

ylitarkastaja Ilmari Hyvönen

opetusneuvos Juha Haataja

erikoissuunnittelija Kari Korhonen

kulttuuriasiainneuvos Minna Karvonen

ylitarkastaja Timo Oravainen

ylitarkastaja Kirsti Laine

ylitarkastaja Tarja Tolonen

kulttuuriasianneuvos Tiina Eerikäinen

neuvotteleva virkamies Ilkka Turunen

Sihteeristö tietoasiantuntija Leena Granholm, hallinnollinen sihteeri

ylitarkastaja Ilmari Hyvönen, sisällöllinen sihteeri

kulttuuriasiainneuvos Minna Karvonen, sisällöllinen sihteeri

# Kohdealueen osa-alueet

Kohdealueen osa-alueet ovat:

* Koulutus ja tutkimus
* Taide ja kulttuuri sisältäen kirkollisasiat
* Kirjastot, arkistot, museot
* Liikunta
* Nuorisotyö

Osa-aluejako on opetus- ja kulttuuriministeriön päätettävissä. Osa-aluejako on tarkennettu kohdealueen arkkitehtuurityötä käynnistettäessä. Julkisen sektorin kokonaisarkkitehtuurin kohdealuejaon versiossa 1.0 ei ole osa-aluetta Kirjastot, arkistot ja museot. Näiden ns. muistiorganisaatioiden arkkitehtuuria on päätetty kehittää omana kokonaisuutena.

Osa-alue Koulutus- ja tutkimus on erittäin suuri ja sekä koulutuksessa että tutkimuksessa on paljon toimintaa myös OKM:n hallinnonalan ulkopuolella. Osa-alueiden kokonaisarkkitehtuurityön suunnittelussa vastuutahot päättävät työn organisoinnista. Tavoitteena on välttää turhia kerroksia kuten osa-alueen osa-alue.

## Osa-alueen kokonaisarkkitehtuurin ohjausryhmä

Osa-alueista vastaavat ministeriön tahot päättävät osa-aluekohtaisesti, mikä toimielin on osa-alueen kokonaisarkkitehtuurin ohjausryhmä. Se voi olla esimerkiksi osa-alueella jo toimiva yhteistyöelin tai osa-aluetta ohjaavan ministeriön yksikön johtoryhmä.

Osa-alueen kokonaisarkkitehtuurin ohjausryhmän tehtäviä ovat:

* Johtaa osa-alueen toiminta-, tieto-, järjestelmä- ja teknologia-arkkitehtuurien laatimista
* Yhteistyön järjestäminen tarvittaessa muiden osa-alueiden ja sidosryhmien arkkitehtuureja kehittävien tahojen kanssa
* Yhteentoimivuutta koskevien kuvausten ja määritysten laatimiseen osallistuminen kohdealueella
* Arkkitehtuurien ylläpidon ja muutoshallinnan järjestäminen projekteissa tapahtuneen kehittämistyön valmistumisen jälkeen
* Osa-alueiden arkkitehtuuriryhmät

Kunkin osa-alueen vastuutaho nimeää osa-alueen arkkitehtuurivastaavan.

Opetus- ja kulttuuriministeriössä osa-alueista vastaavat tahot nimeävät osa-alueiden arkkitehtuuriryhmät. Arkkitehtuuriryhmä voi toimia laajan kehittämishankkeen (esim. Oppijan palvelukokonaisuus, KDK, Raketti) yhteydessä varsinkin ensimmäisiä arkkitehtuuriversioita laadittaessa. Laatimisesta vastanneen hankkeen päätyttyä osa-alueen arkkitehtuurin ohjausryhmä päättää muutoshallinnan järjestämisestä.

Osa-alueen arkkitehtuuriryhmän tehtävänä on sen arkkitehtuurien kehittäminen ja ylläpito. Osa-alueiden arkkitehtuureissa otetaan huomioon kohdealueen arkkitehtuurilinjaukset.

Osa-alueista Koulutus- ja tutkimus sekä Taide ja kulttuuri ovat niin suuria ja toiminnallisesti vaihtelevia, että niillä on todennäköisesti tarkoituksenmukaista tehdä työtä pienemmissä kokonaisuuksissa. Osa-alueiden välillä on myös yhteyksiä ja yhdessä projektissa voidaan kehittää useamman osa-alueen arkkitehtuureja.

Osa-alueiden kokonaisarkkitehtuurityön organisointi on liitteessä 1. Liitettä 1 pidetään yllä muutosten tapahtuessa.

# Hallinnonalan virastojen kokonaisarkkitehtuurit

Julkisen hallinnon tietohallinnon ohjausta koskevan lain (2011/634) 7§:n mukaan julkisen hallinnon viranomaisen on julkisen hallinnon tietojärjestelmien yhteentoimivuuden mahdollistamiseksi ja varmistamiseksi suunniteltava ja kuvattava kokonaisarkkitehtuurinsa sekä noudatettava laadittua ja ylläpidettyä kokonaisarkkitehtuuria ja sen edellyttämiä yhteentoimivuuden kuvauksia ja määrityksiä sekä toimialakohtaisia tietojärjestelmien yhteentoimivuuden kuvauksia ja määrityksiä.

## Opetus- ja kulttuuriministeriö

Opetus- ja kulttuuriministeriö poikkeaa muista hallinnonalan virastoista siinä, että se on osa valtioneuvostoa. Valtioneuvostotason kokonaisarkkitehtuuri vaikuttaa merkittävästi ministeriön arkkitehtuuriin.

Ministeriön kokonaisarkkitehtuurin laatimisen vastuutaho on hallinto-osasto.

## Hallinnonalan virastot

Hallinnonalan virastot ovat keskeisessä asemassa kohdealueen arkkitehtuurin laadinnassa ja arkkitehtuurilinjausten toteuttamisessa. Kohdealueen ulkopuolelta virastojen arkkitehtuuri koskee lähinnä yleishallintoa.

Virastojen kannalta arkkitehtuurityön ohjaus tulee kohdealueen arkkitehtuurityön ja tulosohjauksen kautta.

Kukin virasto vastaa omaa arkkitehtuuriaan koskevan työn organisoinnista.

# Sidosryhmäyhteistyö

Kohdealueen arkkitehtuurilla on sidoksia sen yläpuolella oleviin arkkitehtuureihin (julkisen hallinnon, valtionhallinnon ja kuntasektorin arkkitehtuurit) sekä rinnakkaisiin, muiden kohdealueiden arkkitehtuureihin silloin, kun niillä on yhteyksiä kohdealueeseen. Kohdealueen sisällä voi olla ministeriöiden välisiä yhteyksiä. Yhteyksiä kutsutaan sidoksiksi.

Kohdealueen kokonaisarkkitehtuurityön sidoksia ja muutoshallintaa kuvataan tarkemmin valtio­varain­ministeriön dokumenteissa[[2]](#footnote-2) ”Julkisen hallinnon kokonaisarkkitehtuurin kohdealuejako”, ” Julkisen hallinnon kokonaisarkkitehtuurin hallintamalli” sekä ”KA-kohdealueen tehtävät”.

Kohdealueiden arkkitehtuurityössä tunnistetaan niiden toimintaan vaikuttavat ja liittyvät muut kohdealueet ja organisaatiot. Siten voidaan löytää yhteisiä tarpeita ja vaatimuksia arkkitehtuurityön näkökulmasta.

Kohdealueiden välisiin sidoksiin liittyvien arkkitehtuurilinjausten merkittävyys asetetaan joko:

* velvoittavaksi
* ohjaavaksi tai
* seurattavaksi

Velvoittavia sidosalueen arkkitehtuurilinjauksia on noudatettava tai jos linjausta ei voida noudattaa, siitä on toimitettava muutospyyntö kyseisestä sidosarkkitehtuurista vastaavalle taholle. Vastaavasti toimitaan, jos ohjaavaa sidosalueen arkkitehtuurilinjausta ei voida noudattaa. ”Seurattava” tarkoittaa, että sidosalueen arkkitehtuurilinjauksia analysoidaan omien linjauspäätösten pohjaksi.

Kohdealueiden arkkitehtuurimääritykset hyväksytään julkisen hallinnon kokonaisarkkitehtuurin tasolla ennen kun niistä tulee kohdealueen organisaatioita velvoittava.

Kaikkien kohdealueiden arkkitehtuurityötä ohjaa ja seuraa julkisen hallinnon arkkitehtuuriryhmä, jolle kukin kohdealue raportoi oman arkkitehtuurityönsä etenemisestä erityisesti KA-kehittämispolun ja KA-projektisalkun avulla.

Liite 1

**Osa-alueiden kokonaisarkkitehtuurityön organisointi**

**Koulutus ja tutkimus**

1. Valtiovarainministeriö: Julkisen hallinnon kokonaisarkkitehtuurin kohdealuejako, Määrittely 1.0, 4.4.2012. Osoitteessa www.yhteentoimivuus.fi/view/Asset/Asset.SingleView.xhtml?id=59853 [↑](#footnote-ref-1)
2. www.yhteentoimivuus.fi/view/Asset/Asset.SingleView.xhtml?id=59853 [↑](#footnote-ref-2)